Beureum

Beureum (Basa Indonésia: Merah) nyaéta salah sahiji warna anu miboga frékuénsi cahya panghandapna anu masih kénéh bisa katéwak ku panon manusa..

Cahya beureum miboga panjang gelombang anu aya dina kisaran 625 nepi ka 740 nanométer (nm), kalayan frékuénsi sabudeureun 405–480 THz. Dina spéktrum warna, beureum perenahna aya di gigireun warna jingga sarta sabalikna tina warna bungur (violét) anu miboga frékuénsi pangluhurna.

 Karakteristik jeung Alam 
Dina widang biologi, getih anu ngandung oksigén warnana beureum alatan ayana protéin hémoglobin. Salian ti éta, dina ékosistem laut, cahya beureum mangrupa warna anu pangmimitina kaserep ku cai laut. Hal ieu ngabalukarkeun loba lauk sarta sato invertebrata laut anu sabenerna boga warna beureum caang bakal katémbong hideung di habitat aslina anu jero.

 Sipat Fisika 
Dina spéktrum cahya katémbong, warna beureum aya dina bagian tungtung kalayan panjang gelombang anu pangpanjangna. Ku sabab miboga panjang gelombang anu panjang, cahya beureum miboga sipat kurang kasebar ku atmosfir dibandingkeun jeung warna séjén. Hal ieu anu ngabalukarkeun warna langit jadi semu beureum nalika panonpoé surup (layung) sarta naha warna beureum dipaké salaku tanda bahaya atawa lampu panyureud (rém) sabab bisa katingali ti kajauhan sanajan dina kaayaan halimun.

 Beureum dina Budaya Sunda 
Dina Kabudayaan Sunda, warna beureum miboga tempat anu penting sarta mindeng dikaitkeun jeung filosofi hirup sarta tradisi simbolis urang Sunda.

 Simbol Kawani: Warna beureum mindeng dipaké pikeun ngagambarkeun sipat jawara atawa satria anu miboga kawani anu gedé. Dina wayang golék, tokoh anu boga karakter amarah atawa adigung biasana digambarkeun ku warna beungeut beureum.
 Ritual Tradisi: Warna beureum dina bubur beureum mangrupa simbol indung (getih), anu sok dipidangkeun dina rupa-rupa ritual sukuran salaku lambang asal-usul manusa sarta kahirupan.
 Paribasa: Dina Kamus Basa Sunda, aya sawatara paribasa anu ngagunakeun kecap beureum, saperti "beureum ceuli" anu hartina keur ambek pisan.

Dicutat tina

 Tempo ogé 

 Daptar warna

Kategori:Warna
Kategori:Spéktrum optik
Dicutat tina